***Nothing but the Truth*** er en dramafilm fra 2008, regissert av Rod Lurie. Hovedrollene spilles av Kate Beckinsale, Matt Dillon, Angela Bassett og Alan Alda. Filmen hadde premiere under Toronto internasjonale filmfestival i september 2008.

Handling
--------

USAs president Lyman (spilt av Scott Williamson) blir skutt under et attentat. Som gjengjeld begynner USA snart å bombe Venezuela, og anklager landet for å ha stått bak attentatet. Rachel Armstrong (spilt av Kate Beckinsale) er en ambisiøs reporter for avisen Capital Sun-Times, forbereder seg på å publisere en rapport som påstår at Lyman-administrasjonen bevisst løy til kongressen og den amerikanske offentligheten ved å klandre Venezuela for attentat-forsøket. Administrasjonen skal også ha mottatt en CIA-rapport fra en operatør som hadde undersøkt Venezuela-forbindelsen, men oppdaget at de ikke var tilknyttet attentat-forsøket i det hele tatt. Rapporten avslører også at denne CIA-agenten er Erica Van Doren (spilt av Vera Farmiga) hvis datter Alison studerer ved samme skole som Timmy, Rachels sønn.

Rachel, som ikke er i tvil om sannheten, publiserer historien sin med full støtte fra redaktør Bonnie Benjamin (spilt av Angela Bassett) og juridisk rådgiver Avril Aaronson. Men fordi det å avsløre en hemmelig CIA-operatørs identitet er et lovbrudd hvis det begås av en offentlig ansatt, og fordi enhver person som lekker slik sensitiv og hemmelig informasjon utgjør en trussel mot nasjonal sikkerhet, sammenkaller Patton Dubois (spilt av Matt Dillon) en storjury for å identifisere og straffeforfølge personen som står bak. Men når Dubois ber henne navngi den statsansatte som var kilden hennes, nekter hun å gi noe svar i det hele tatt. En høyprofilert advokat, Albert Burnside, som blir ansatt av avisen for å forsvare Rachel, blir sjokkert når klienten hans blir fengslet på grunn av forakt for retten for å ha unnlatt å svare på spørsmålene deres.

Dager blir til uker, uker blir til måneder, og i mellomtiden blir Van Doren myrdet foran hjemmet sitt av en politisk fanatiker med en pistol. Rachel blir angrepet av andre innsatte i fengsel, men forsvarer fremdeles standhaftig prinsippet om konfidensialitet, en stilling som til slutt forårsaker problemer i forholdet med ektemannen hennes Ray, og deres unge sønn Timmy. Dette koster hennes omstridte avis millioner av dollar i bøter og advokat-salærer. Saken blir etter hvert anket for USAs høyesterett, og argumenterer for at uten beskyttelse for kilder, så finnes det i praksis ingen pressefrihet - og kanskje til syvende og sist ikke noe demokrati. Men retten henviser fremdeles til den overordnede bekymringen for nasjonal sikkerhet.

Skuespillere
------------

* Kate Beckinsale som Rachel Armstrong
* Matt Dillon som Patton Dubois
* Alan Alda som Albert Burnside
* Vera Farmiga som Erica Van Doren
* Angela Bassett som Bonnie Benjamin
* David Schwimmer som Ray Armstrong
* Noah Wyle som Avril Aaronson
* Floyd Abrams som dommer Hall
* Preston Bailey som Timmy Armstrong
* Rod Lurie som en journalist

Referanser
----------

1. ↑  ; besøksdato: 18. april 2016.
2. 1 2 3  ; besøksdato: 18. april 2016.
3. 1 2 3 4 5 6 7 8 9  ; besøksdato: 18. april 2016.
4. ↑  ; besøksdato: 18. april 2016.
5. ↑  ; besøksdato: 18. april 2016.
6. 1 2 3 4   (på cs) *ČSFD*, 2001, Wikidata Q3561957,
7. ↑   www.tribute.ca[Hentet fra Wikidata]

Eksterne lenker
---------------

* (en) *Nothing but the Truth* på Internet Movie Database Rediger på Wikidata

* (no) *Nothing but the Truth* hos Filmfront Rediger på Wikidata

* (sv) *Nothing but the Truth* i Svensk Filmdatabas Rediger på Wikidata

* (da) *Nothing but the Truth* i Danmark Nationale Filminstitut Rediger på Wikidata

* (en) *Nothing but the Truth* på AllMovie Rediger på Wikidata

* (fr) *Nothing but the Truth* på Allociné Rediger på Wikidata

* (nl) *Nothing but the Truth* på MovieMeter Rediger på Wikidata

* (en) *Nothing but the Truth* på Turner Classic Movies Rediger på Wikidata

* (en) *Nothing but the Truth* på American Film Institute Rediger på Wikidata

* (en) *Nothing but the Truth* på Rotten Tomatoes Rediger på Wikidata